Guud ahaan Siyaasiyiinta Afrikaanka ah ayay caado u tahay marka ay xilka bannaanka ka joogaan in ay ku baaqaan in ay wax badan ka baddali doonaan hab-dhaqannada qaldan ee markaasi u muuqda ee ay ku arkaan madaxda kuraasta ku fadhida balse marka ay iyaga laftoodu xilalka sare yimaaddaan ay ku dhaqmaan sidaasi iyo si ka sii daran waana hannaanka uu shalay u muuqday Madaxweyne Muuse Biixi Cabdi oo markii uu siyaasiga bannaanka jooga ahaa ka hadli jiray in badan dhibta ay gaystaan Madaxda kuraasta ku fadhidaa gaar ahaan hab dhaqankooda.
